Республикэр фIыкIэ къахощ
Къэбэрдей-Балъкъэрыр хьэл мыхъумыщIэхэр зыхэлъ цIыхухэр нэхъ щымащIэ щIыналъэхэм ящыщщ.
«ХъыбарыщIэхэр» хъыбарегъащIэ агентствэм игъэхьэзыращ Урысейм и щIыналъэхэм хьэл мыхъумыщIэхэр зыхэлъ цIыхуу щыпсэухэм я бжыгъэмкIэ я рейтингым.
Рейтингым къызэригъэлъэгъуамкIэ, апхуэдэ цIыхухэр нэхъ щымащIэщ Кавказ Ищхъэрэм. Япэ сатырхэр яIыгъщ Шэшэным, Ингушым, Дагъыстэным, Къэбэрдей-Балъкъэрым. Экспертхэм къызэралъытамкIэ, тутынрэ фадэрэ изыфу а щIыналъэхэм исхэр, Урысейм и адрей щIыналъэхэм елъытауэ, нэхъ мащIэщ. АдэкIэ къыкIэлъокIуэ Волгоград, Тамбовскэ областхэр, Ставрополь крайр, Тэтэрстаныр, Саратов областыр.
Рейтингыр щаубзыхум къалъытащ тутынрэ аркъэрэ изыфхэм я бжыгъэр, фадэ ефауэ е наркотикхэр зрахьэлIауэ хабзэншагъэ зылэжьахэр, апхуэдэу фадэм и зэранкIэ гъэ кIуам лIахэм я бжыгъэр.
ЗэхъуэкIыныгъэхэм я гугъу пщIымэ, экспертхэм ирагъэкIуэкIа къэхутэныгъэм къегъэлъагъуэ щIалэгъуалэм ящыщу тутыным дихьэххэм я бжыгъэм зэрыкIэрыхур, чэфу хабзэншагъэ зылэжьхэри нэхъ мащIэ зэрыхъур.
КъБР-м и IэтащхьэмрэПравительствэмрэ я пресс-IуэхущIапIэ.
